VEGA præsenterer

**Hypet surferrock-band gæster Lille VEGA til foråret**

*Sunset Sons, der i øjeblikket turnerer sammen med Imagine Dragons, spiller deres første koncert i Danmark den 25. april 2016 i Lille VEGA. I sommer spillede surfrock-bandet på Glastonbury-festivalen, og nu er de klar til at tage på turné med deres længe ventede debutalbum.*

**Kendte navne på debutalbum**

De britiske surf-rockers Sunset Sons har haft et fantastisk år, hvor de har været support på Imagine Dragons store Europa-turné og spillet på prominente festivaler. Nu annoncerer bandet, at de tager på deres første europæiske album release tour i marts og april, hvor de lægger vejen forbi Lille VEGA.

I forbindelse med Sunset Sons’ kommende turné, udkommer deres længe ventede debutalbum. Albummet er indspillet med kendte navne som Jacquire King fra Kings of Leon, Catherine Marks fra Wolf Alice og James Lewis fra Arctic Monkeys.

**Fælles kærlighed for surfing og musik**

Sunset Sons opstod da Rory, Pete, Jed og Rob mødte hinanden i den lille franske strandby Hossegor. Deres fælles kærlighed til surfing og musik bragte dem sammen. Deres udbrede down-to-earth livstil er tydeligt afspejlet i deres musik, hvor forsanger Rorys stemme fanger lytteren fra start. Alle fire bandmedlemmer bor stadig ved havet i Hossegor, og forsangeren Rory har udtalt, at ”*We couldn’t write the songs we do living in, say, London*”.

Bandet startede med at spille musik sammen i 2013, men har allerede oplevet en kæmpe succes med deres første ep *Le Surfing*. De har spillet på diverse festivaler sommeren over, herunder T In The Park og Glastonbury, der hurtigt har givet bandet en stor fanskare.

Den seneste single *On The Road* udkom den 16. oktober: <https://www.youtube.com/watch?v=giH0E5fY5hw>

**Fakta om koncerten:**
Sunset Sons (UK)
Mandag den 25. april 2016 kl. 21
Lille VEGA, Enghavevej 40, 1674 Kbh. V
160 kr. + gebyr
Forsalg via VEGAs hjemmeside og Billetnet.

Læs mere om koncerten med Sunset Sons og køb billet her.